Jaguar Racing

Jaguar Racing var et Formel 1-lag som konkurrerte i FIAs Formel-1 verdensmesterskap fra 2000 til 2004. Det ble dannet gjennom Fords oppkjøp av Jackie Stewarts Formel 1-lagh Stewart Grand Prix i juni 1999. Ford omdøpte laget til Jaguar Racing som en del av selskapets globale markedsføringsoperasjon for å promotere luksusbilmerket Jaguar. I tiden med Fords eierskap viste imidlertid laget seg ute av stand til å kopiere resultatene fra 1999.

I 2000 ble laget drevet av Wolfgang Reitzle, som da var sjef for Fords Premier Automotive Group. De økte budsjettene og publisiteten som fulgte med å bli Fords eget lag var åpenbar helt fra årets første løp. Laget hyret inn Eddie Irvine, som ble nr 2 i førermesterskapet i 1999, som partner for den tidligere Stewart-føreren Johnny Herbert i et hel-britisk lag. Dessverre viste dette seg å ikke være en garanti for videre suksess. Resultatene den sesongen matchet ikke resultatene som Stewart klarte å oppnå i 1999.  Reitzle trakk seg og ble for 2001 erstattet av den amerikanske racing-mesteren og suksessfulle lageieren Bobby Rahal.
2001-sesongen førte ikke til noen forbedring i resultatene, og selv om den tidligere tredobbelte F1-verdensmesteren Niki Lauda ble hentet inn til lagledelsen midt i sesongen hjalp ikke dette på moralen i laget, som bare skled lenger tilbake på resultatlistene.  Et mislykket forsøk på å hente McLarens nåværende tekniske direktør Adrian Newey til Jaguar destabiliserte laget ytterligere, og konflikt mellom Rahal og Lauda førte til at Bobby Rahal sa opp.

2002-sesongen, under Niki Laudas ledelse, ble enda verre, med bare en pallplassering i slutten av sesongen å vise til.  Fords styre begynte å stille spørsmål ved om utbyttet sto i forhold til kostnadene med å drive et Formel 1-lag, spesielt ettersom det ikke presenterte morselskapets merke. Budsjettene ble redusert for 2003. Niki Lauda og 70 andre medarbeidere ble oppsagt, og det ble satt en tidsfrist på to år for resultater.

2003 viste forbedringer i lagets form, nå under John Hogans ledelse, ettersom det dro fordel av god styring og mer effektiv ressursbruk (spesielt med bruk av en vindtunnel nær fabrikken, sammenlignet med en i California). 2004 viste stabilisering av resultater, men laget klarte ikke konsekvent å kjempe om poeng. Jaguars Racings morselskap, Ford, utstedte et høflig ultimatum som et ledd i en reduksjon i selskapets involvering i sport på internasjonal basis. Spesifikt, ettersom Jaguar ikke annonserte Ford-merket, var det lite avkastning på den enorme investeringen, og finansieringen fra Ford ble redusert. Ford valgte mot slutten av 2004 å selge laget, tross mer konsistente resultater de to siste årene. I midten av november 2004 bekreftet energidrikkselskapet Red Bull at de hadde kjøpt Jaguars F1-lag fra Ford. Det nye laget ble kalt Red Bull Racing og brukte i sin første sesong samme chassis og motor som Jaguar ville brukt i 2005.

Blant lagets førere var Eddie Irvine fra 2000 – 2002, Johnny Herbert i 2000, Luciano Burti for noen få løp i 2001 og Østerrikes GP i 2000, Pedro de la Rosa i 2001 og 2002, Antônio Pizzonia i 2003 til Hockenheim, Mark Webber i 2003 og 2004, Justin Wilson fra Hockenheim og ut sesongen i 2003, og Christian Klien i 2004.

 Fullstendige Formel 1-resultater 
(Forklaring) (resultater i fet skrift indikerer pole position)
 År Chassis Motor Dekk Førere 1 2 3 4 5 6 7 8 9 10 11 12 13 14 15 16 17 18 Poeng Plass 2000 Jaguar R1 Cosworth V10  AUS BRA SMR GBR ESP EUR MON CAN FRA AUT GER HUN BEL ITA USA JPN MAL49. Eddie Irvine Ret Ret 7 13 11 Ret 4 13 13 Inj 10 8 10 Ret 7 8 6 Luciano Burti          11        Johnny Herbert Ret Ret 10 12 13 11 9 Ret Ret 7 Ret Ret 8 Ret 11 7 Ret 2001 Jaguar R2 Cosworth V10  AUS MAL BRA SMR ESP AUT MON CAN EUR FRA GBR GER HUN BEL ITA USA JPN98. Eddie Irvine 11 Ret Ret Ret Ret 7 3 Ret 7 Ret 9 Ret Ret DNS Ret 5 Ret Luciano Burti 8 10 Ret 11              Pedro de la Rosa     Ret Ret Ret 6 8 14 12 Ret 11 Ret 5 12 Ret 2002 Jaguar R3 Cosworth V10  AUS MAL BRA SMR ESP AUT MON CAN EUR GBR FRA GER HUN BEL ITA USA JPN87. Eddie Irvine 4 Ret 7 Ret Ret Ret 9 Ret Ret Ret Ret Ret Ret 6 3 10 9 Pedro de la Rosa 8 10 8 Ret Ret Ret 10 Ret 11 11 9 Ret 13 Ret Ret Ret Ret 2003 Jaguar R4 Cosworth V10  AUS MAL BRA SMR ESP AUT MON CAN EUR FRA GBR GER HUN ITA USA JPN187. Mark Webber Ret Ret 9 Ret 7 7 Ret 7 6 6 14 11 6 7 Ret 11 Antônio Pizzonia 13 Ret Ret 14 Ret 9 Ret 10 10 10 Ret      Justin Wilson            Ret Ret Ret 8 13 2004 Jaguar R5 Cosworth V10  AUS MAL BHR SMR ESP MON EUR CAN USA FRA GBR GER HUN BEL ITA CHN JPN BRA107. Mark Webber Ret Ret 8 13 12 Ret 7 Ret Ret 9 8 6 10 Ret 9 10 Ret Ret Christian Klien 11 10 14 14 Ret Ret 12 9 Ret 11 14 10 13 6 13 Ret 12 14

 Se også 
 Jaguar
 Eksterne lenker 


Kategori:Formel 1-konstruktører
Kategori:Etableringer i 2000